ไม่ได้แวะมาร้านนี้เสียตั้งนานได้ข่าวว่าเขาขยายสาขาเพิ่มอีก 1 ที่เขาพระตำหนักแต่คุณป้าขอมาสาขาเดิมที่ "Tree Tales" สาขานาเกลือ อยู่ถนนพัทยา-นาเกลือ ตรงข้ามกับนาเกลือซอย 10 เป็นร้านที่ถูกห้อมล้อมด้วยต้นไม้สีเขียว ของตกแต่งกระจุกกระจิก สาวๆคงชอบเพราะถ่ายรูปได้หลายมุม จะในร้านหรือเอาท์ดอร์ก็มี 
'Tree Tales Salad' เป็นสลัดคีนัวเพื่อสุขภาพ ผักหลายชนิด มีร๊อคเกตด้วยส่วนขาวๆที่โรยก็เป็นชีสนมแพะขานนี้อร่อยดีเพื่อสุขภาพ แต่คนที่ไม่ชอบกลิ่นชีสอาจจะส่ายหน้าได้
'เบอร์เกอร์ปลา' จานนี้แอบเคืองคือสั่งไปนานมากไม่ได้ซักที สรุปทางร้านลืม จะบอกว่าตอนที่คุณป้าไปลูกค้าก็ไม่เยอะนะ รสชาติอร่อยแหละ เนื้อปลาก็ดี แต่ความเคืองของคุณป้ามันครอบงำ
'เครื่องดื่ม' เป็นเครื่องดื่มแนวว่าผลไม้รวมๆไรงี้ คุณป้าจำชื่อไม่ได้ แต่คุ้นๆว่า sunny อะไรซักอย่าง ก็อร่อยดีแต่ไม่ขนาดว้าว 
พูดรวมๆคืออาหารแต่ละจานสวยงาม ร้านก็สวย รสชาติอาหารก็ดี ใส่ใจอาหารทุกจานนะเหมือนเขาพิถีพิถันกับเมนูเยอะอยู่ทั้งการตกแต่งและวัตถุดิบแต่ช่วยสนใจลูกค้ามากกว่านี้คงจะดี เพราะราคาก็ถือว่าเอาเรื่องอยู่นะ